Jyväskylän yliopisto, Tietotekniikan laitos
Sovellusprojekti-kurssi
Kokako-projekti

Pöytäkirja aloituspalaverista
Mattilanniemi, Agora 2. kerros, Ag C223.1
Ti 7.2.2006 Klo 12 – 15

Osallistujat:
Tapio Honkonen (Ryhmän jäsen)
Turo Lamminen (Ryhmän jäsen)
Tuomas Räsänen (Ryhmän jäsen)
Tapio Väärämäki (Ryhmän jäsen)
Matti Suomalainen (Ryhmän tekninen ohjaaja)
Vesa Korhonen (Ryhmän vastaava ohjaaja)

Antti Auer (Tilaajan edustaja), läsnä kohdissa 7-13
Anne Honkaranta (Tilaajan edustaja), läsnä kohdissa 10 -13
Eija Ihanainen (Tilaajan edustaja)
Vesa Lappalainen (Tilaajan edustaja)
Miika Nurminen (Tilaajan edustaja)

Pöytäkirja 

1.	Kokouksen avaus 

Tapio Väärämäki avasi kokouksen klo 12.03, ja toivotti kaikki tervetulleeksi projektin aloituspalaveriin. Kokouksen puheenjohtajaksi valittiin Tapio Väärämäki, ja sihteereiksi Tuomas Räsänen ja Turo Lamminen

2.	Esityslistan hyväksyminen
Esityslista hyväksyttiin muutoksitta.

3.	Läsnäolijoiden toteaminen ja esittäytyminen
Anne Honkaranta oli ilmoittanut saapuvansa kokoukseen myöhässä. Paikalla olleet henkilöt esittäytyivät.

4.	Tilaaja esittelee organisaatiotaan
Tilaaja koostuu useista eri toimijoista, jotka kuuluvat yliopiston alaisuuteen. 
•	Eija Ihanainen edustaa Informaatioteknologian tiedekuntaa, ja on hankkeessa mukana edistämässä opinto-oppaan tekemiseen ja muokkaukseen liittyviä asioita.
•	Miika Nurminen on myös IT-tiedekunnasta, ja hän toimii tilaajan teknisenä edustajana.
•	Vesa Lappalainen edustaa Tietotekniikan laitosta, ja hänen toimii hankkeessa tilaajan teknisenä edustajana erityisesti Korppi-järjestelmään liittyvissä asioissa.
•	Antti Auer edustaa virtuaaliyliopistoa. Hän vastaa mm. Plone-järjestelmän koekäyttöön liittyvistä asioista, ja toimii etupäässä tilaajan teknisenä edustajana.
•	Anne Honkaranta edustaa tietojenkäsittelytieteiden laitosta. Hän toimii hankkeessa XML-asiantuntijana.

5.	Vastaava ohjaaja esittelee laitosta ja sovellusprojekteja
Vastaava ohjaaja Vesa Korhonen esitteli lyhyesti sovellusprojekteja, ja niihin liittyviä käytänteitä.

6.	Aikataulun ja sopimusmallin tarkastelu
Ryhmä kertoi tilaajalle lyhyesti kevään aikataulusta. Projektin kesto on noin 4kk, ja projektissa toteuttavan sovelluksen tulisi olla pääpiirteittäin valmis toukokuun alussa. Kokonaisuudessaan projektin tulisi olla valmis viimeistään toukokuun lopussa.

Aikataulun läpikäynnin jälkeen tarkasteltiin erilaisia sopimusmalleja projektin tulosten hyödyntämiseksi, sekä keskusteltiin niihin liittyvistä lisensseistä. Esille tuotiin mm. LGPL-, GPL-, MIT-, AFL- ja BSD-lisenssit. Palaverin osanottajat eivät päässeet selvyyteen siitä, mikä olisi paras lisenssivaihtoehto. Asia sovittiin selvitettävän seuraavaan kokoukseen mennessä, jolloin sopivaksi katsottu lisenssivaihtoehto esitellään kokousryhmälle.

Vesa Korhonen toi esiin mahdollisen tarpeen vaitiolosopimukselle, joka käsittelisi ensisijaisesti Korppi-järjestelmän henkilötietokantojen sisältöä. Vaitiolosopimusta pidettiin vaivattomana tapana varmistaa Korppi-järjestelmän henkilötietokantojen sisällön säilymisen luottamuksellisuus. Sopiva sopimuspohja tätä varten on jo olemassa, ja sitä voidaan soveltaa tämän hankkeen käyttöön pienin muutoksin.

Päätökset:
•	Ryhmä selvittää sopivan lisenssivaihtoehdon hanketta varten.
•	Hanketta varten laaditaan tarvittaessa vaitiolosopimus Korppi-järjestelmän tietokantojen käytön mahdollistamiseksi.

7.	Tilaaja esittelee aiheen, aihealuetta sekä taustoja
Projektin tausta juontaa juurensa aiemmasta XooZoo-projektista, jonka tehtävänä oli kehittää tiedekunnan opinto-oppaan suunnittelua ja laatimista. Projekti jatkui jatkohankkeen muodossa, jossa toteutettiin koostamissovellus. Sen avulla opinto-oppaan eri luvut on mahdollista koostaa yhdeksi dokumentiksi. Koostamisjärjestelmään liitettiin myös erilaisia päivitysominaisuuksia, joiden avulla kokonaisdokumentin päivityksiä on mahdollista automatisoida.

Opinto-oppaan eri luvut kirjoitetaan XML-muotoon, mutta se on havaittu liian työlääksi ja hankalaksi tavallista käyttäjää ajatellen. Nyt on tarve kehittää editori, jonka avulla käyttäjät pystyisivät kirjoittamaan XML-dokumentteja ilman erityistä XML-osaamista. 

Varsinaisen muokkauskäyttöliittymän lisäksi sovelluksen pitää pystyä tallentamaan muokatut ja luodut tiedostot verkkolevylle tai versionhallintajärjestelmään. Versionhallintaohjelmalle pitää kehittää helppokäyttöinen käyttöliittymä. Käyttäjien rajaamisen todettiin hoituvan kätevästi versionhallintajärjestelmän kautta.

Koostedokumentin hallinta tapahtuu tällä hetkellä WWW-selaimen avulla. Hallinta halutaan kuitenkin siirtää työpöytäsovellukseen.

Kaikille sovelluksille pitää kehittää myös asennusohjelma ja –ohjeet, joiden avulla ns. tavallinen käyttäjä kykenee asentamaan sovellukset tietokoneelle. Näiden ominaisuuksien lisäksi Antti Auer toi esiin mahdollisen Plone-kytkennän.

8.	Aiheesta ja sen toteutustavoista keskustelu
Miika Nurminen ehdotti, että editoria lähettäisiin kehittämään jonkin olemassa olevan, ja laajennettavan, editorin pohjalta. Nurminen esitti sopivaksi vaihtoehdoksi OpenOffice Writer:iä. Muina vaihtoehtoina mainittiin mm. Eclipse. Parhaasta vaihtoehdosta ei kuitenkaan ollut yksimielisyyttä, ja näinpä projektin erääksi työvaiheeksi ehdotettiin eri editoreihin perehtymistä ja niiden vertailua. 

Sovelluksen kehittämiseen käytettävät työkalut määräytyvät pitkälti muokkauksen kohteena olevan editorin mukaan. Tästä johtuen käytettäviä työkaluja ja ohjelmistoja ei voitu vielä sen tarkemmin määrittää, ja niiden valinta tulee olemaan yksi projektin työtehtävistä. Koostedokumentin laatimiseen käytetään Linux-pohjaista Make-työkalua.

9.	Projektin tilat, henkilöiden yhteystiedot ja mahdollinen akronyymi mainitaan
Projektin akronyymiksi valittiin KOKAKO. Henkilöjen yhteystiedot ovat seuraavat:

Nimi	Sähköpostiosoite	Puhelinnumero	
Tapio Honkanen	taphonko@jyu.fi	040 762 9083	
Turo Lamminen	tulammin@jyu.fi	0400 340 766	
Tuomas Räsänen	tuos@jyu.fi	040 777 4149	
Tapio Väärämäki	tapiov@jyu.fi	0440 780 780	
Matti Suomalainen	msuomal@jyu.fi	044 321 4236	
Vesa Korhonen	vkorhone@mit.jyu.fi	014 260 4976	
Antti Auer	auer@jyu.fi	014 260 4319	
Anne Honkaranta	anne.honkaranta@it.jyu.fi	014 260 3041	
Eija Ihanainen	opintoasiat@it.jyu.fi	014 260 2791	
Vesa Lappalainen	vesal@mit.jyu.fi	014 260 2722	
Miika Nurminen	minurmin@jyu.fi	014 260 2530	

10.	Sovitaan osallistujien seuraavista tehtävistä
•	Tekijäryhmä perehtyy olemassa olevaan dokumenttijärjestelmään Miika Nurmisen johdolla.
•	Tekijäryhmä selvittää parhaan editorivaihtoehdon sovelluksen alustaksi
•	Tekijäryhmä perehtyy
o	XooZoo-projektin aineistoon ja tuloksiin,
o	DOM-rajapintaan, XSLT-kieleen
o	ja Plone-sisällönhallintajärjestelmään.
•	Tekijäryhmä selvittää sopivan lisenssivaihtoehdon hankkeelle.
•	Vesa Korhonen selvittää, että mikä olisi sopiva sopimusmalli projektia varten. 
•	Vesa Korhonen luo myös postituslistat ryhmälle ja opetusryhmälle.
•	Projektipäällikkö Tapio Honkonen laatii projektin suunnitteludokumentteja kuten alustavan aikataulusuunnitelman

11.	Seuraavan tapaamisen sopiminen
•	Seuraava projektipalaveri pidetään tiistaina 14.2.2006 klo 12-14. 
12.	Muut asiat
Projektiryhmä tulee kokoontumaan ainakin projektin alkuvaiheessa viikoittain, mutta toteutusvaiheessa mahdollisesti vain joka toinen viikko. Kokouksista sovitaan aina edellisen kokouksen päätteeksi.
Päätettiin sähköpostiarkiston julkisuudesta. Listalle on kuitenkin tarvittaessa mahdollista lähettää viestejä tietyillä lisämäärityksillä, jolloin viestejä ei arkistoida lainkaan.

Päätökset:
•	Sähköpostilistan arkisto on julkinen

13.	Kokouksen päättäminen
•	Puheenjohtaja päätti kokouksen klo 13.52.